U-I-94/14
Natisni
Opravilna št.:
U-I-94/14
Datum odločitve:
10. 9. 2015
ECLI:
ECLI:SI:USRS:2015:U.I.94.14
Akt:
Zakon o pokojninskem in invalidskem zavarovanju (Uradni list RS, št. 96/12, 39/13 in 44/14) (ZPIZ-2), 14. odst. 145. čl.
Izrek:
Pobuda za začetek postopka za oceno ustavnosti štirinajstega odstavka 145. člena Zakona o pokojninskem in invalidskem zavarovanju (Uradni list RS, št. 96/12, 39/13 in 44/14) se zavrže.
Evidenčni stavek:
Če pobuda ne vsebuje razlogov neskladnosti izpodbijanih členov predpisa z Ustavo ali zakonom, jo Ustavno sodišče zavrže.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Moja Tutoria, jezikovni servis, Natalija Mravljak s.p., Slovenj Gradec
Datum vloge:
24. 4. 2014
Vrsta odločitve:
sklep
Vrsta rešitve:
zavrženje
Dokument:
US30727
Dokument v PDF obliki:
U-I-94-14.pdf
136 KB
Prenesite datoteko
U-I-94/14-6
10. 9. 2015
SKLEP
Ustavno sodišče je v postopku za preizkus pobude samostojne podjetnice Moja TUTORIA, jezikovni servis, Natalija Mravljak, s. p., Slovenj Gradec, na seji 10. septembra 2015
sklenilo:
Pobuda za začetek postopka za oceno ustavnosti štirinajstega odstavka 145. člena Zakona o pokojninskem in invalidskem zavarovanju (Uradni list RS, št. 96/12, 39/13 in 44/14) se zavrže.
OBRAZLOŽITEV
1. Pobudnica izpodbija v izreku tega sklepa navedeni predpis. Navaja, da je samozaposlena. Do oprostitve plačila prispevkov, ki jo ureja izpodbijana določba, pa naj ne bi bila upravičena, ker je v preteklosti že registrirala podjetje. Poudarja, da je priglasila firmo, takoj zatem pa naj bi priglasitev preklicala. Ker naj torej to podjetje nikoli ne bi delovalo, meni, da bi morala biti do oprostitve iz navedene določbe Zakona o pokojninskem in invalidskem zavarovanju (ZPIZ-2) upravičena.
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) v drugem odstavku 24.b člena določa, kaj mora vsebovati pobuda za začetek postopka za oceno ustavnosti zakona ali drugega predpisa. Med drugimi zahtevami je izrecno določeno, da mora pobuda vsebovati navedbo razlogov neskladnosti predpisa z Ustavo ali zakonom (drugi odstavek 24.b člena v zvezi s tretjo alinejo prvega odstavka 24.b člena ZUstS). Pobudnik mora torej jasno in določno navesti, v čem je protiustavnost izpodbijane zakonske ureditve. Ker pobudnica takih razlogov ne navaja, tej zahtevi ni zadoščeno.
3. Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS. Ker pobuda ne izpolnjuje pogojev iz navedenega člena ZUstS, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik